Държавен вестник, бр. 109, 2025 г., стр. 9

БРОЙ  109	
Д Ъ Р Ж А В Е Н  В Е С Т Н И К 	
СТР.  9  
ПОСТАНОВЛЕНИЕ № 286
ОТ 12 ДЕКЕМВРИ 2025 Г.
за изменение и допълнение на нормативни 
актове
МИНИСТЕРСКИЯТ СЪВЕТ
П О С Т А Н О В И :
§ 1. В Правилника за прилагане на Закона 
за чужденците в Република България, приет с 
Постановление № 179 на Министерския съвет 
от 2011 г. (обн., ДВ, бр. 51 от 2011 г.; изм. и 
доп., бр. 41, 62 и 110 от 2013 г., бр. 60 и 61 от 
2014 г., бр. 40 и 57 от 2015 г., бр. 79 от 2016 г., 
бр. 51 и 81 от 2017 г., бр. 57 от 2018 г., бр. 27, 
47 и 93 от 2019 г., бр. 57 от 2021 г., бр. 36 и 
43 от 2022 г. и бр. 37 от 2023 г.), се правят 
следните изменения и допълнения:
1. В чл. 2: 
а) в ал. 1 след съкращението (ГКПП) се 
добавя „или през вътрешни граници“;
б) създава се ал. 3: 
„(3) При временно въвеждане на граничен 
контрол на вътрешни граници чужденците 
влизат в Република България през опреде­
лените с акт на Министерския съвет места.“
2. В чл. 3, ал. 1 думите „в Република 
България“ се заменят с „на територията на 
държавите – членки на Европейския съюз“ и 
се поставя запетая.
3. В чл. 4: 
а) алинеи 1 и 2 се изменят така:
„(1) Компетентните органи могат да прием­
ат, че чужденец, намиращ се на територията на 
Република България, не отговаря или вече не 
отговаря на условията за продължителността 
на разрешеното краткосрочно пребиваване 
на територията на държавите – членки на 
Европейския съюз, в следните случаи: 
1. паспортът или заместващият го документ 
на чужденеца не е подпечатан при влизането 
му на територията на държавите членки през 
външна граница; 
2. за чужденеца няма създадено индиви­
дуално досие в Система за влизане/излизане 
(СВИ) или в записа за влизане/излизане на 
чужденеца не се съдържа дата на излизане 
от територията на държавите членки след 
датата, на която изтича разрешеният срок 
на пребиваване.
(2) В случаите по ал. 1 чужденецът може 
да докаже, че е спазил условията на продъл­
жителността на краткосрочното пребиваване 
чрез предоставяне на достоверни докумен­
ти – билет за транспорт, или други документи, 
удостоверяващи престоя му извън територията 
на държавите членки или датата на изтичане на 
срока на валидност на предишно разрешение 
за пребиваване или на виза за дългосрочно 
пребиваване.“;
б) алинея 4 се изменя така:
„(4) Алинея 1, т. 2 не се прилага за чуж­
денец, който може да представи достоверни 
доказателства, че се ползва с право на свободно 
движение съгласно правото на Европейския 
съюз или че притежава разрешение за преби­
ваване или виза за дългосрочно пребиваване.“;
в) създава се ал. 5:
„(5) Ако в случаите по ал. 1, т. 2 чужде­
нецът не успее да докаже съгласно ал. 2, че 
е спазил условията за продължителността на 
краткосрочното пребиваване, компетентните 
органи създават индивидуално досие в СВИ, 
ако е необходимо, или посочват в СВИ датата 
и мястото, на които чужденец е преминал 
външна граница на държава членка или вът­
решна граница на държава членка, която още 
не прилага изцяло достиженията на правото 
от Шенген, но използва СВИ в съответствие 
с член 20 от Регламент (ЕС) 2017/2226.“
4. В чл. 5, ал. 10 думите „по образец, утвър­
ден с акт на Министерския съвет“ се заменят 
със „съгласно Приложение VI към член 34, 
параграф 6 от Регламент (ЕО) № 810/2009 
на Европейския парламент и на Съвета от 
13 юли 2009 година за създаване на Визов 
кодекс на Общността (Визов кодекс) (OB, L 
243, 15 септември 2009 г.)“.
5. В чл. 6, ал. 1 изречение първо се изменя 
така: „В тридневен срок от влизането си в 
Република България чужденецът посочва пред 
органите на МВР писмено адреса, на който 
ще пребивава, като попълва адресна карта 
по чл. 18, ал. 1 от ЗЧРБ, освен в случаите на 
организиран туризъм. Информацията от адрес­
ната карта се въвежда незабавно в съответните 
информационни фондове на МВР.“
6. В чл. 11: